CELEX: 62017CN0271
Language: sl
Date: 2017-05-18 00:00:00
Title: Zadeva C-271/17: Predlog za sprejetje predhodne odločbe, ki ga je vložilo Rechtbank Amsterdam (Nizozemska) 18. maja 2017 – Openbaar Ministerie/Sławomir Andrzej Zdziaszek

21.8.2017   
            
            
               SL
            
            
               Uradni list Evropske unije
            
            
               C 277/24
            
         Predlog za sprejetje predhodne odločbe, ki ga je vložilo Rechtbank Amsterdam (Nizozemska) 18. maja 2017 – Openbaar Ministerie/Sławomir Andrzej Zdziaszek
   (Zadeva C-271/17)
   (2017/C 277/35)
   Jezik postopka: nizozemščina
   
      Predložitveno sodišče
   
   Rechtbank Amsterdam
   
      Stranki v postopku v glavni stvari
   
   
      Tožeča stranka: Openbaar Ministerie
   
      Tožena stranka: Sławomir Andrzej Zdziaszek
   
      Vprašanja za predhodno odločanje
   
   
               1.
            
            
               Ali je postopek,
               
                           —
                        
                        
                           v katerem sodišče odreditvene države članice odloči o združitvi ločenih kazni odvzema prostosti, na katere je bila zadevna oseba pred tem pravnomočno obsojena, v eno samo kazen odvzema prostosti in/ali o spremembi skupne kazni odvzema prostosti, na katero je bila zadevna oseba pred tem pravnomočno obsojena, ter
                        
                     
                           —
                        
                        
                           v katerem to sodišče več ne preuči vprašanja krivde,
                        
                     kot je postopek, ki se je zaključil s „cumulative sentence“ [sodbo, s katero je bila izrečena enotna kazen] z dne 25. marca 2014, „sojenje, ki se je zaključilo z odločbo“, v smislu člena 4a(1) Okvirnega sklepa 2002/584/PNZ? (1)
               
            
         
               2.
            
            
               Ali lahko izvršitveni pravosodni organ,
               
                           —
                        
                        
                           če oseba, za katero se zahteva predaja, ni bila osebno navzoča na sojenju, ki se je zaključilo z odločbo,
                        
                     
                           —
                        
                        
                           vendar odreditveni pravosodni organ ni niti v ENP niti v dodatnih informacijah, za katere je bilo zaprošeno na podlagi člena 15(2) Okvirnega sklepa 2002/584/PNZ, predložil navedb v zvezi z upoštevnostjo ene ali več okoliščin iz člena 4a(1), od (a) do (d), Okvirnega sklepa 2002/584/PNZ v skladu s formulacijo ene ali več kategorij iz točke 3 dela (d) obrazca ENP,
                        
                     že samo zato sklene, da ni izpolnjen nobeden od pogojev iz člena 4a(1), uvodni stavek in točke od (a) do (d), Okvirnega sklepa 2002/584/PNZ, in že samo zato zavrne izvršitev ENP?
            
         
               3.
            
            
               Ali je pritožbeni postopek,
               
                           —
                        
                        
                           v katerem je bila zadeva vsebinsko preučena ter
                        
                     
                           —
                        
                        
                           ki se je zaključil s (ponovno) obsodbo zadevne osebe in/ali potrditvijo obsodbe, izrečene na prvi stopnji,
                        
                     
                           —
                        
                        
                           namen ENP pa je izvršiti to obsodbo,
                        
                     „sojenje, ki se je zaključilo z odločbo“, v smislu člena 4a(1) Okvirnega sklepa 2002/584/PNZ?
            
         
      (1)  Okvirni sklep sveta z dne 13. junija 2002 o evropskem nalogu za prijetje in postopkih predaje med državami članicami (UL, posebna izdaja v slovenščini, poglavje 19, zvezek 6, str. 34).